Бус удари на заден ход пешеходец в Русе – Труд
Бус удари на заден ход пешеходец в Русе
27.01.2016 • 17:03
28-годишен шофьор на бус “Мерцедес Спринтер” блъсна на заден ход пешеходец с неизвестна самоличност в Русе. Инцидентът е станал в 15,13 ч. на паркинга зад покрития пазар до Товарна гара, съобщиха от полицията в крайдунавския град.
Пострадалият човек е откаран веднага с линейка на Спешна помощ в местната болница. Медицинският преглед сочи, че има много фрактури и наранявания и е с опасност за живота.
Случаят се изяснява от пътна полиция.
М.г. 81-годишен старец се отървал по чудо само с леки контузии, след като аварирало такси “Дачия” го ударило на ул. “Чипровци”. Водачът и притеклите му се на помощ минувачи бутали колата, за да запали и не видели дядото.